Document ID: 32000R0160

KOMMISSIONENS FORORDNING (EF) Nr. 160/2000
af 24. januar 2000
om ændring af forordning (EØF) nr. 3201/90 om gennemførelsesbestemmelser for betegnelse og præsentation af vin og druemost
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 72, stk. 5, og
ud fra følgende betragtninger:
(1) Ved Rådets forordning (EØF) nr. 2392/89(3), senest ændret ved forordning (EF) nr. 1427/96(4), er der fastlagt almindelige regler for betegnelse og præsentation af vin og druemost;
(2) Kommissionens forordning (EØF) nr. 3201/90(5), senest ændret ved forordning (EF) nr. 1470/1999(6), indeholder gennemførelsesbestemmelser for betegnelse og præsentation af vin og druemost;
(3) Moldova har anmodet om, at navnene på de to vinstoksorter, der er opført på listen i bilag IV i forordning (EØF) nr. 3201/90, anføres på etiketten for vine med oprindelse i dette land; denne anmodning bør imødekommes på betingelse af, at de pågældende vine udelukkende hidrører fra de angivne vinstoksorter;
(4) Australien, Amerikas Forenede Stater, Ungarn og Republikken Ukraine har anmodet om, at listen over de vinstoksorter og synonymer for disse, som anvendes i disse lande, tilpasses i bilag IV til forordning (EØF) nr. 3201/90; denne anmodning bør imødekommes;
(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
1. I artikel 13, stk. 2, litra a), i forordning (EØF) nr. 3201/90 indsættes "Moldova" efter "Uruguay".
2. Bilag IV i forordning (EØF) nr. 3201/90 ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. januar 2000.

Labels: 3
17